Onwettige myners sterf naby BrakpanArgieffoto Vier onwettige mynwerkers is dood en 11 beseer tydens ŉ skermutseling by ŉ mynskag in Brakpan-Noord. Rogers Mamaila, ŉ woordvoerder van die Ekurhuleni-nooddienste, het Maandag gesê twee groepe onwettige mynwerkers het ondergronds op mekaar begin skiet. “Ons het sover 11 mense met verskeie beserings gered. Van die werkers is vir skietwonde behandel en sommige slagoffers se ledemate sal geamputeer moet word,” het Mamaila gesê. Volgens Mamaila is nooddienswerkers nog op die toneel en is daar ŉ moontlikheid dat die dodetal kan styg.